**Išrašas**

**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2021-01-25 Nr. TAR-9

Posėdžio data 2021-01-19. Pradžia 13.00 val. (nuotoliniu būdu).

Posėdžio pirmininkas – Kazys Bagdonas.

Posėdžio sekretorė – Lietutė Demidova.

3. SVARSTYTA. Socialinių paslaugų teikimo vaikams tvarkos aprašo patvirtinimas.

Pranešėja – A. Liesytė. Pažymi, kad šiuo sprendimo projektu būtų patvirtintas naujas Socialinių paslaugų teikimo vaikams tvarkos aprašas (toliau - Tvarkos aprašas) ir panaikintas šiuo metu galiojantis Socialinių paslaugų teikimo socialinę riziką patiriantiems vaikams tvarkos aprašas.

V. Raugelė siūlo išsinagrinėti tiek poreikį, tiek paslaugos praplėtimą, kad kitiems vaikams paslaugos būtų teikiamos ir praplečiamos pagal poreikį. Siūlo priimti protokolinį pavedimą -išnagrinėti socialinių paslaugų teikimo poreikį ne tik socialinę riziką patiriantiems vaikams, bet ir kitiems vaikams, kaip naujiems galimiems paslaugos gavėjams. Pateikti įgyvendinimo planą dėl išplėstos paslaugos gavėjų grupės (paslaugų teikimo ne tik socialinę riziką patiriantiems vaikams, bet ir kitiems vaikams)  poreikių tenkinimo, teikiant paslaugas pagal naują tvarkos aprašą.

NUTARTA:

3.1. Pritarti pateiktam sprendimo projektui bendru sutarimu.

3.2. Priimti protokolinį pavedimą - išnagrinėti socialinių paslaugų teikimo poreikį ne tik socialinę riziką patiriantiems vaikams, bet ir kitiems vaikams, kaip naujiems galimiems paslaugos gavėjams. Pateikti įgyvendinimo planą dėl išplėstos paslaugos gavėjų grupės (paslaugų teikimo ne tik socialinę riziką patiriantiems vaikams, bet ir kitiems vaikams)  poreikių tenkinimo, teikiant paslaugas pagal naują tvarkos aprašą (bendru sutarimu).

Posėdžio pirmininkas Kazys Bagdonas

Posėdžio sekretorė Lietutė Demidova